Държавен вестник, бр. 101, 2023 г., стр. 15

БРОЙ  101	
Д Ъ Р Ж А В Е Н  В Е С Т Н И К 	
СТР.  15  
клас по отношение на коефициента на обратно 
отражение съгласно изискванията на чл. 10, 
ал. 2. Същото се допуска и за пътните знаци 
за въвеждане на временна организация и 
безопасност на движението на всички пътища 
и улици.
(5) Пътен знак Е24 в случаите по ал. 3 и 
4 на чл. 145 е II типоразмер.
(6) Пешеходни и велосипедни маршрути, 
които не са обхванати от ал. 1, се сигнализират 
с пътни знаци от I типоразмер. 
Чл. 9. (1) Пътните знаци с променящи се 
съобщения се класифицират в пет типоразмера 
съгласно приложение № 10 в зависимост от 
разрешената максимална скорост на пътя, в 
чийто обхват се поставят, както следва:
1. типоразмер А – за разрешена максимална 
скорост не по-голяма от 50 km/h;
2. типоразмер В – за разрешена максимална 
скорост от 50 – 80 km/h;
3. типоразмер С – за разрешена максимална 
скорост от 80 – 110 km/h;
4. типоразмер D – за разрешена максимална 
скорост от 110 – 130 km/h;
5. типоразмер Е – за разрешена максимална 
скорост над 130 km/h.
(2) Минималните размери на пътен знак 
с кръгла и триъгълна форма, изобразени на 
съответния типоразмер ПЗПС, са съгласно 
таблици 2 и 3 на приложение № 10. 
(3) Експлоатационните показатели за ви-
димост на ПЗПС се определят и декларират 
съгласно класификацията по т. 7 на БДС ЕN 
12966-1:2009.
Чл. 10. (1) Показателите на експлоатацион-
ните характеристики за видимост на пътните 
знаци не може да са по-ниски от изискваните 
с БДС EN 12899-1.
(2) Изискванията към експлоатационните 
характеристики за видимост на пътните знаци 
в зависимост от мястото им на поставяне се 
определят съгласно приложение № 11.
(3) Всички пътни знаци и другите средства 
за сигнализиране са светлоотразяващи. В на-
правляващото стълбче С1 светлоотразяващи 
са правоъгълниците, намиращи се в черната 
ивица.
(4) Показателите на експлоатационните 
характеристики за видимост на светлоотра-
зителната повърхност на пътния знак с жълт 
флуоресцентен цвят съгласно изискванията 
на наредбата по чл. 3, ал. 4 от ЗДвП трябва 
да отговарят на стойностите, посочени в 
приложение № 12.
Чл. 11. (1) В участъци с концентрация на 
пътнотранспортни произшествия, установе-
ни съгласно изискванията на Наредбата за 
процедурите за управление на безопасността 
на пътната инфраструктура, приета с Поста-
новление № 125 на Министерския съвет от 
2022 г. (ДВ, бр. 46 от 2022 г.), пътните знаци:
1. А33, Б1, Б2, Б5, Г9, Г10, Г11, Д17, С4, 
С6.3 и С7 могат да имат допълнителен контур 
с жълто-зелен флуоресцентен светлоотрази-
телен фон;
2. от А1 до А17, от А20 до А22, от А24 до 
А32 и от А36 до А39 могат да се поставят 
върху правоъгълна основа с жълто-зелен 
флуоресцентен светлоотразителен фон;
3. А18, А19, А23, А34, В24, В25, В26 и А40 
могат да имат допълнителен контур или да се 
поставят върху правоъгълна основа с жълто-
зелен флуоресцентен светлоотразителен фон.
(2) Показателите на експлоатационните 
характеристики за видимост на светлоотрази-
телната повърхност на пътния знак с жълто-
зелен флуоресцентен цвят трябва да отговарят 
на стойностите, посочени в приложение № 13.
(3) Изображенията на пътните знаци по 
ал. 1 са съгласно приложение № 14.
Г л а в а  в т о р а
ОБЩИ ИЗИСКВАНИЯ ПРИ ПОСТАВЯНЕТО 
НА ПЪТНИ ЗНАЦИ И ДРУГИ СРЕДСТВА 
ЗА СИГНАЛИЗИРАНЕ
Чл. 12. (1) Пътните знаци, ПЗПС и другите 
средства за сигнализиране се поставят отдясно 
на платното за движение, с лицевата си страна 
срещу посоката на движение, така че да не се 
закриват от други пътни знаци, препятствия, 
съоръжения или принадлежности в обхвата 
на пътя на място, което осигурява:
1. своевременното им разпознаване и въз-
приемане от участниците в движението през 
деня и през нощта;
2. безпрепятствено движение на пътните 
превозни средства и на пешеходците.
(2) При пътни условия, които не позволя-
ват спазване на изискванията по ал. 1, всеки 
пътен знак, поставен отдясно, може да бъде 
повторен над или отляво на платното за дви-
жение на остров върху платното за движение 
или на средна разделителна ивица на път с 
отделни платна за движение.
(3) Над платното за движение, без да се 
повтарят отдясно или отляво, могат да се 
поставят само:
1. пътни знаци за предварително указване 
или потвърждаване на посоката към населено 
място или обект;
2. пътни знаци, които се отнасят само за 
пътната лента, над която са поставени;
3. пътни знаци с променящи се съобщения 
съгласно чл. 204, ал. 2.
(4) Другите средства за сигнализиране не 
се поставят над платното за движение.
(5) Пътни знаци и други средства за сиг-
нализиране могат да се поставят само отляво 
по посока на движението, без да се повтарят 
отдясно на платното за движение, в случаите, 
посочени в наредбата.